钦定古今图书集成/明伦汇编/闺媛典/第119卷 > 楚王灵龟妃上官氏
## 钦定古今图书集成/明伦汇编/闺媛典/第119卷 > 楚王灵龟妃上官氏

按《唐书列女传》：楚王灵龟妃上官者，下邽士族也。灵
龟出继哀王后，而舅姑在，妃朝夕侍奉谨甚，凡珍美
非经献不先尝。灵龟卒，将葬，前妃无近族，议者欲不
举，妃曰：“逝者有知，魂可无托乎？”乃备礼合葬，闻者嘉
叹。丧除，兄弟共谕：“妃少又无子，可不有行。”泣曰：“丈夫
以义，妇人以节。我未能殉沟壑，尚可御妆泽，祭他胙
乎？将自劓刵。”众遂不敢彊。